Norefjell

Norefjell er et fjellmassiv mellom Eggedal i vest og Krøderen og Hallingdal i øst. Norefjell omfatter deler av kommunene Flå, Sigdal og Krødsherad, alle i Buskerud.

De høyeste toppene på Norefjell er
 Gråfjell (1 466 moh.)
 Høgevard (1 459 moh.)

Utsikten er formidabel, spesielt fra Høgevard. I klart vær har man utsyn over 40 000 km². Det er bare Gaustatoppen som gir videre utsyn i Sør-Norge. Fra Høgevard kan man også se Høgronden 185 kilometer unna. Dette skal være det lengste frie siktet i landet sør for polarsirkelen.
Norefjell er et populært feriemål, og det er mange hytter og fritidsboliger flere steder. Det er også turisthytter på Tempelseter, Sandvassetra, Toveseter og Høgevarde.

Da Oslo arrangerte vinter-OL i 1952, ble alpinkonkurransene gjennomført på Norefjell. Det største skisenteret ligger på sørsiden, løypene går fra Ravnås og ned mot Krøderen. Her er 11 heiser og 23 kilometer preparerte alpinløyper fordelt på 20 nedfarter. Total fallhøyde er 1010 meter.

Det er en villreinstamme i Norefjell-Reinsjøfjell som i de senere år har ligget stabilt på om lag 550 – 600 vinterdyr. Det var også tamreindrift i området fram til 1968.

 Referanser 
Dagsavisen 9. september 2007  Besøkt 28.4.2013

Norsk Villreinsenter om Norefjell-Reinsjøfjell villreinområde  Besøkt 4.10.2014

Beskrivelse på Visit Norefjell  Besøkt 28.4.2013

 Eksterne lenker 
 Turforslag til Norefjell og Eggedalsfjella på DNT og NRKs nettsted ut.no  
 Bilder fra Norefjell

Kategori:Fjell i Buskerud
Kategori:Krødsherads geografi
Kategori:Sportsanlegg under Vinter-OL 1952
Kategori:Fjell over 1000 meter
Kategori:Fjell i Sigdal
Kategori:Fjell i Flå